EuroBench/eurobench-wiki-lt-topics huggingface dataset:
Tema: Upės
Sitė sala(pranc. Île de la Cité) – sala Senos upėje, Paryžiaus centre. IV a. tai buvo Romos gubernatoriaus tvirtovė. 508 m. Chlodvigas I, pirmasis frankų karalius, saloje įkūrė savo rūmus. XII a. sala tapo svarbiu religiniu centru, Dievo Motinos katedros ir karališkosios Šventosios koplyčios (Sainte-Chapelle) namais, taip pat pirmajai miesto ligoninei – Hôtel-Dieu. Taip pat čia yra seniausio išlikusio mieste Naujojo tilto (Pont Neuf) vieta. Salą su Senos krantais jungia 8 tiltai.
Tema: Paukščiai
Uoksas – geninių (Picidae) šeimos paukščių išskaptuota ertmė medyje, kurioje apsigyvena uoksiniai paukščiai (geniai, žalvarniai, čiurliai, karveliai, kai kurios pelėdos ir žvirbliniai: zylės, varnėnai, raudonuodegės, kuosos, žvirbliai, musinukės, kukučiai, bukučiai), šikšnosparniai, pelės, voverės ir kiti gyvūnai.
Tema: Kalnai
Knaifas (liuks. Kneiff) − kalva Liuksemburgo šiaurinėje dalyje, Dykircho apygardoje, Klervo kantone, Truavjeržo (Troisvierges) komunoje. Knaifas yra aukščiausias šalies taškas (560 m aukščio). Jis yra 1 metru aukštesnis už Burgplacą, kuris klaidingai laikomas Liuksemburgo aukščiausiu tašku. Knaifas yra netoli Vilverdanžo (Wilwerdange) miesto.
Tema: Filmai
Heima – 2007 m. sukurtas muzikinis–dokumentinis filmas apie islandų postrock grupės „Sigur Ros“ grįžimą į Islandiją surengti paskutinių, nemokamų koncertų be jokios reklamos. Režisierius Dean DeBlois.
Tema: Filmai
Ponas Tadas (lenk. Pan Tadeusz) – pilnametražis 1999 m. lenkų filmas, A. Mickevičiaus poemos „Ponas Tadas“ motyvais, rež. Andrzej Wajda. Filmuota nuo 1998 m. liepos 3 d. iki rugsėjo 25 d. Lenkijoje Modline, Petrakave ir prie pat Lietuvos sienos Smolnikuose, kur ieškota labiausiai Lietuvą primenančio kraštovaizdžio.
Tema: Rašytojai
Mestrijus Plutarchas (gr. Πλούταρχος, geriau žinomas kaip Plutarchas; apie 46 m. – 120 m.) – graikų rašytojas, istorikas, biografas, eseistas ir filosofas. Plutarchas gimė žymioje Bojotijos šeimoje, Chaironėjoje, mieste, kuris buvo apie dvidešimt mylių į rytus nuo Delfų. Jis sukūrė Paralelines biografijas ir Moralia. Savo kūriniuose dažnai kalbėdavo apie save, draugus, pažįstamus. Jis gynė tradicinę buitį, religiją, kitas klasikinių laikų vertybes. Jo tikslas buvo heleniškumo atgaivinimas. Išliko apie šimtą Plutarcho veikalų. Kūriniai sudaro dvi grupes: „Dorovės traktatai“ ir „Paralelinės biografijos“.
Tema: Futbolas
Libano vyrų futbolo rinktinė – Libanui atstovaujanti nacionalinė futbolo komanda, kurią kontroliuoja Libano futbolo asociacija. Rinktinė nė karto nedalyvavo pasaulio čempionate, bet dalyvavo 3 žemyno čempionatuose. Libano futbolo asociacija prie FIFA prisijungė jau 1936 m., o nacionalinė rinktinė pirmąsias oficialias rungtynes sužaidė 1940 m.
Tema: Futbolas
2025–2026 m. A-Liga – aukščiausioji Danijos moterų futbolo lyga. Tai pirmasis sezonas, kai lyga pakeitė pavadinimą į A-Liga, vietoje ankstesniais metais naudoto Elitedivisionen.
Tema: Rašytojai
Martha Helen Stewart, merg. Kostyra (g. 1941 m. rugpjūčio 3 d. Džersi Sityje, Naujajame Džersyje) – amerikiečių verslininkė, JAV televizijos laidų vedėja, pagarsėjusi interjero dekoravimo ir gero skonio specialistė. Ji praturtėjo iš namų ūkio patarimų, televizijoje rengdama laidas apie namų interjero dekoravimą ir sodo priežiūrą, leisdama atitinkamos tematikos žurnalus, prekiaudama savo firminėmis prekėmis.
Tema: Paukščiai
Mažasis flamingas (Phoeniconaias minor) – flaminginių (Phoenicopteridae) šeimos paukštis, monotipinės Phoeniconaias genties, mažiausia dabartinių flamingų rūšis. Maitinimosi vietose sudaro didžiulę iki milijono paukščių koloniją. Ūgis apie 80-90 cm, svoris nuo 1,2 iki 2,7 kg. Kūnas šviesiai arba tamsiai rausvas, snapas ilgas, tamsios spalvos. Minta mikroskopiniais melsvadumbliais, kuriuos rankioja sekliuose vandenyse. Maitinasi dažniausiai prieblandoje ir sutemus. Nemigruoja, tik nežymiai persikelia iš vienos vietos į kitą ieškodami maisto. Paplitęs Afrikos vakarinėje, centrinėje ir pietinėje dalyje.
Tema: Paukščiai
Pelėdikės (Athene) – pelėdinių (Strigidae) šeimos paukščių gentis. Pasaulyje gyvena 4 rūšys, iš jų viena Vidurio Europoje ir Lietuvoje – pelėdikė (Athene noctua).
Tema: Upės
Žeba (port. Rio Geba) – upė Vakarų Afrikoje. Prasideda pačioje Gvinėjos šiaurėje, Futa Džalono kalnuose. Teka į pietvakarius, pradžioje per Senegalą, vėliau – per Bisau Gvinėją. Vaga labai vingiuota. Įteka į Atlanto vandenyną, sudaro bendrą estuariją su savo intaku Korubalu. Didžiausi intakai: Kolufė, Korubalas. Jaučiami stiprūs jūros potvyniai. Laivuojama iki Bafatos. Prie Žebos įsikūrę miestai: Bafata, Bambadinka, Šimė, Bisau (prie estuarijos).
Tema: Paukščiai
Palaeeudyptes klekowskii (Palaeeudyptes klekowskii) – paukščių (Aves) klasės, pingvininių (Spheniscidae) šeimos išnykusi rūšis, gyvenusi prieš 37–40 milijonų metų vėlyvojo eoceno epochoje. Anot Argentinoje esančio La Platos muziejaus paleontologės Carolina Acosta Hospitaleche, tai buvo nuostabus jiems laikas, kada palei Antarktidos pakrantes gyveno 10–14 pingvinų rūšių.
Tema: Rašytojai
Naimas Frašeris (alb. Naim Frashëri; 1846 m. gegužės 25 d. Frašeris, dab. Albanija – 1900 m. spalio 20 d. Kadikėjus, dab. Turkija) – albanų rašytojas, dramaturgas, poetas. Rašė albanų, turkų, graikų ir persų kalbomis. Dalyvavo albanų tautinio atgimimo judėjime. Dar vadinamas albanų tautos dainiumi, o jo albaniškai kurta proza turėjo įtakos literatūrinės albanų kalbos formavimuisi.
Tema: Filmai
Filmas – garso ir vaizdo (audiovizualinis) kūrinys, kurį sudaro temos susieti vaizdai (vadinami kadrais), nuosekliai užfiksuoti filmo juostoje arba kitoje laikmenoje ir skirti atkurti techninės viešo rodymo įrangos priemonėmis. Pagal trukmę filmai gali būti ilgametražiai ir trumpametražiai. Ilgametražio filmo trukmė – ne mažiau kaip 60 minučių, o trumpametražio – mažiau kaip 60 minučių. Viena iš filmų reklamavimo priemonių – filmo anonsas (angl. trailer). Filmų kategorijos: veiksmo filmai fantastiniai filmai komedijos siaubo filmai dramos romantiniai filmai detektyviniai filmai nuotykių filmai animaciniai filmai dokumentiniai filmai mokslinės fantastikos filmai
Tema: Rašytojai
Neilas Degrasas Taisonas (angl. Neil deGrasse Tyson; g. 1958 m. spalio 5 d.) – JAV astrofizikas, rašytojas, laidų autorius, populiaraus mokslo skleidėjas. Nuo 1996 m. Neilas Taisonas yra Haideno planetariumo vadovas. Šis planetariumas yra Amerikos gamtos istorijos muziejaus dalis. Jame 1997 m. N. Taisonas įkūrė astrofizikos departamentą. Mokslininkas mokėsi Harvardo, Teksaso ir Kolumbijos universitetuose. 1996 m. pradėjęs vadovauti Haideno planetariumui jis prižiūrėjo 210 milijonų JAV dolerių vertės atnaujinimo darbus, kurie buvo baigti 2000 m. Nuo 1995 iki 2005 m. kas mėnesį N. Taisonas rašydavo straipsnius „Natural History“ žurnalui. Tuo pačiu metu jis rašė ir žurnalui „Star Date“, kuriame atsakinėdavo į skaitytojų klausimus apie visatą ir kosmosą. 2001 ir 2004 m. N. Taisonas buvo paskirtas JAV prezidentų į atitinkamų metų šalies kosmoso tyrinėjimų planavimo komisijas. 2004 m. mokslininkui įteikta NASA visuomeninės veiklos medalis. Nuo 2006 iki 2012 m. N. Taisonas vedė TV laidą apie mokslą „Nova ScienceNow“. Nuo 2009 m. jis vedė savaitinę radijo laidą „StarTalk“, kuri nuo 2015 m. rodoma ir „National Geographic“ TV kanale. 2014 m. N. Taisonas vedė dokumentinį serialą „Cosmos: A Spacetime Odyssey“. 2015 m. Nacionalinė JAV mokslo akademija įteikė N. Taisonui medalį už „neįtikėtiną indėlį į visuomenės sudominimą visatos stebuklais“.
Tema: Politikai
Eva Božena Kopač (lenk. Ewa Bożena Kopacz, g. 1956 m. gruodžio 3 d. Skaryševe) – lenkų politikė, buvusi Lenkijos Seimo maršalka (2011–2014 m.) ir Lenkijos ministrė pirmininkė (2014 m. rugsėjo – 2015 m. lapkričio mėn.). Lenkijos Seimo narė (nuo 2001 m.).
Tema: Upės
Čepelis (veng. Csepel-sziget) – upinė sala Dunojuje, Vengrijoje, Budapešte ir Pešto medėje. Plotas 257 km², ilgis 48 km, plotis 6-8 km. Salos šiaurinė dalis priklauso Budapeštui; ten įsikūręs pramoninis Čepelio rajonas. Likusioje salos dalyje vystomas priemiestinis žemės ūkis. Didžiausi miestai – Sigetsentmiklošas, Rackevė.
Tema: Rašytojai
Akinwande Oluwole Soyinka (g. 1934 m. liepos 13 d.) – Nigerijos rašytojas, ypač pasižymėjęs kaip poetas ir dramaturgas. Jis laimėjo Nobelio literatūros premiją 1986 m. ir buvo pirmasis afrikietis, laimėjęs Nobelio premiją. Jis gimė jorubų gentyje, Abeokutoje. Po studijų Nigerijoje ir Didžiojoje Britanijoje jis dirbo Karališkojo Dvaro teatre (Royal Court Theatre). Soyinka rašė pjeses, kurios buvo atliekamos abejose šalyse teatre ir radijuje. Jis aktyviai dalyvavo Nigerijos politinėje istorijoje ir jos nepriklausomybės nuo Didžiosios Britanijos kovoje. 1965 m. jis užėmė Vakarų Nigerijos radiją ir reikalavo Vakarų Nigerijos regioninių rinkimų atšaukimo. 1967 m. per Nigerijos pilietinį karą Soyinką suėmė federacinės valdžios generolas Yakubu Gowon ir uždarė jį į vienutę dvejiems metams. Akinwande Oluwole Soyinka aršiai kritikavo Nigerijos diktatorius, ypač Sanni Abacha, bei kitų šalių autoritarus, pvz.: Robert Mugabę Zimbabvėje. Dauguma jo kūrinių yra apie „priespaudos batą nepriklausomai kokios spalvos jo koja“. Per generolo Sani Abacha režimą (1993–1998 m.) Akinwande Oluwole Soyinka pabėgo iš Nigerijos su motociklu. Po to jis gyveno užsienyje, daugiausiai JAV, buvo profesoriumi Kornelio universitete ir Emorio universitete Aliaskoje. Abacha paskelbė jam mirties nuosprendį. 1999 m. atkūrus Nigerijoje civilinę valdžią, Soyinka grįžo namo. Jis taip pat skaitė paskaitas Oksfordo, Harvardo ir Jeilio universitetuose.
Tema: Kalnai
Atlaso kalnai (arab. جبال الأطلس = jibāl al-ʾaṭlas) – kalnų sistema šiaurės vakarų Afrikoje, Maroko, Alžyro ir Tuniso teritorijose. Nusidriekę šiaurės rytų kryptimi ~2000 km. Aukščiausiai iškyla Maroke, kur sudaryti iš paralelinių kalnagūbrių (Rifo, Vidurinio Atlaso, Aukštojo Atlaso ir Antiatlaso) bei vidinių plynaukščių (Aukštosios plynaukštės, Maroko Mesetos), taip pat denudavusių ir akumuliacinių lygumų. Vidutinis kalnagūbrių aukštis 2000–2500 m, aukščiausia vieta yra Aukštajame Atlase – 4167 m (Tubkalio k.). Aukščiausi kalnagūbriai turi alpines reljefo formas. Einant į rytus kalnagūbriai žemėja, kol Tunise galiausiai pereina į neaukštus kalnus ir kalvas (Tuniso Atlasas). Atlaso kalnai susiformavo paleogeno pabaigoje ir neogene. Priklauso alpinei kalnodarai. Dažni žemės drebėjimai. Sudaryti iš žėručių, mergelių yra senųjų vulkaninių uolienų. Geležies, švino, cinko, kobalto rūdų, fosforitų, naftos telkiniai. Atlaso kalnai išsidriekę tarp subtropinės ir tropinės klimato juostos. Vakariniuose ir šiauriniuose šlaituose iškrenta 1000–1800 mm kritulių per metus, centrinėje dalyje – 400–600 mm, pietinėje dalyje – mažiau nei 300 mm. Atlaso ledynuose ištakas gauna Um ar-Rbijos, Šelifo upės. 800–1200 m aukštyje auga visažalių krūmų ir medžių sąžalynai, akmeninių ir kamštinių ąžuolų giraitės, iki 1700 m – mišrieji miškai (ąžuolai, klevai, Atlaso kedrai), iki 2200 m – spygliuočių miškai. Sausuose centriniuose ir pietiniuose rajonuose būdinga krūminė kietalapė augalija, žolynai (liucerna, kietis, kupranugarinė žolė ir kt.).
Tema: Futbolas
Sirijos vyrų futbolo rinktinė – Sirijai atstovaujanti nacionalinė futbolo komanda, kurią kontroliuoja Sirijos futbolo asociacija. Rinktinė nė karto nedalyvavo pasaulio čempionate, bet dalyvavo 7 žemyno čempionatuose. Sirija į FIFA priimta 1937 m.
Tema: Filmai
Volisas ir Gromitas: kiškiolakio prakeiksmas (angl. Wallace & Gromit: The Curse of the Were-Rabbit) – 2005 m. stop kadro animacinis filmas, kurį sukūrė „DreamWorks Animation“ ir „Aardman Animations“. Filmą režisavo Nick Park bei Steve Box ir tai buvo antrasis „Aardman Animations“ pilnametražis filmas po „Viščiukų maišto“ (2000 m.). Kino teatruose pasirodė 2005 m. spalio mėn. Tai yra „Voliso ir Gromito“ franšizės dalis. Filmo centre – geraširdis, bet ekscentriškas sūrį mėgstantis išradėjas Volisas ir jo protingas tylusis šuo Gromitas. Jie atvyksta gelbėti triušių kamuojamo miestelio prieš kasmetinį milžiniškų daržovių konkursą, tačiau netrukus duetas atsiduria prieš milžinišką triušį, ryjantį miestelio pasėlius. Nors „DreamWorks Animation“ iš filmo JAV kino teatruose gavo mažiau pajamų nei tikėjosi, tarptautiniu mastu jis buvo komerciškai sėkmingesnis. Jis taip pat sulaukė kritikų pripažinimo ir pelnė daugybę kino apdovanojimų, įskaitant Oskarą už geriausią metų animacinį filmą. Tai antrasis „DreamWorks Animation“ filmas, pelnęs šį apdovanojimą.
Tema: Politikai
Liana Ruokytė-Jonson (šved. Liana Ruokytė-Jonsson, g. 1966 m. gegužės 10 d. Klaipėdoje) – kultūros diplomatė, vertėja ir aktorė. 2016–2018 m. – Lietuvos Respublikos kultūros ministrė.
Tema: Upės
Malagarasis (suah. Malagarasi) – upė Burundyje ir vakarų Tanzanijoje. Tai antra pagal ilgį Tanzanijos upė ir didžiausią baseiną turinti Tanganikos ežero baseino upė. Prasideda kalnuotose vietovėse ties Tanzanijos–Burundžio siena, ja teka pirmuosius 80 km. Po santakos su Lumpungu, pasuka į pietryčius ir teka Tanzanijos teritorija (Kigomos regionu). Teka savanomis, žemupyje pasuka į vakarus. Įteka į Tanganiką 40 km į pietus nuo Kigomos. Svarbiausi intakai: Mojovosis, Ugala, Gombė, Ručugis, Lumpungu, Nguja. Upė smarkiai patvinsta liūčių laikotarpiu, o sausrų metu nusenka. Žemupyje prateka Mojovosio šlapynių sritį (Ramsar objektas). Malagarasiu eina istorinė riba tarp vinzų ir njamvezių genčių žemių.
Tema: Medicina
Apraksija – neurologinis motorikos sutrikimas, apibūdinamas, kaip nesugebėjimas atlikti tikslingus judesius, nepaisant noro ir fizinio gebėjimo juos atlikti. Tai gali būti tiek įgytas, tiek įgimtas vystymosi sutrikimas. Konkretaus apraksijos gydymo būdo nėra, gydoma fizine, kalbos terapija, taip pat ergoterapija.
Tema: Futbolas
Kaimanų salų vyrų futbolo rinktinė – Kaimanų Saloms atstovaujanti nacionalinė futbolo komanda, kurią kontroliuoja Kaimanų salų futbolo asociacija. Rinktinė nedalyvavo nė viename pasaulio ar žemyno čempionate. Tai viena silpniausių pasaulio rinktinių. FIFA narė nuo 1992 m.
Tema: Medicina
Teksaso medicinos centras – didžiausias pasaulyje medicinos centras, kuriame pacientams gydyti teikiama daugiausiai medicininių paslaugų, vykdoma daugiausiai svarbiausių mokslinių eksperimentų ir transplantacijos tyrimų. Hiustone esantį medicinos centrą sudaro 47 su medicina susijusios institucijos, įskaitant 13 ligoninių, dvi medicinos, 4 slaugos mokyklos, taip pat odontologijos, viešosios sveikatos, farmacijos ir kitų su medicina susijusių dalykų mokyklos. Visos 47 institucijos nesiekia jokio pelno. Centre yra pirmoji ir didžiausia oro greitosios pagalbos tarnyba. Teksaso medicinos centre taip pat sėkmingai veikia čia sukurta transplantacijos programa, pagal kurią daugybė ligoninių bendradarbiauja šioje srityje. Pasak Teksaso medicinos centro, čia atliekama daugiau širdies operacijų nei bet kur kitur pasaulyje. Teksaso medicinos centre kasmet apsilanko daugiau nei 5 milijonai pacientų, įskaitant daugiau nei 10 000 pacientų iš kitų šalių. 2006 m. centre dirbo 75 000 žmonių, įskaitant 4 000 gydytojų terapeutų ir 11 000 slaugių.
Tema: Medicina
Protezas (pranc. prothèse, iš gr. pro(s)thesis 'pridėjimas, prijungimas') – mechaninis įtaisas, kuris pakeičia nesamus galūnės ar kurios nors kitos kūno dalies segmentus, taiso funkcinius ir kosmetinius defektus. Protezai būna anatominiai (yra to organo formos, kartais atlieka dalį funkcijos, pvz., rankos, kojos, akies, nosies protezai), funkciniai (pašaliniu energijos šaltiniu atlieka organo funkciją, pvz., rankos protezas su bioelektriniu valdymu, klausos aparatas) ir gydomieji (laikinai apriboja organo funkciją, taiso deformacijas, pvz., ortopediniai aparatai). Protezai daromi iš medžio, metalo, plastikų, odos, stiklo. Dantų protezai dar būna daromi iš aukso, platinos, porceliano.
Tema: Rašytojai
Jasunaris Kavabata (jap. 川端 康成 = Kawabata Yasunari, 1899 m. birželio 14 d. Osakoje – 1972 m. balandžio 16 d. Kamakuroje) – Japonijos novelistas ir romanistas. Už kuklią, lyrišką ir subtilią prozą 1968 m. laimėjo Nobelio literatūros premiją, tapdamas pirmuoju šią premija gavusiu japonu.
Tema: Medicina
Reabilitacija (angl. rehabilitation) dažniausiai naudojama kalbant apie ligonio reabilitacija, darbingumo atgavimą, gydymą po avarijų ar traumų. Tai yra kompleksinis medicininių, socialinių, pedagoginių ir profesinių priemonių naudojimas, siekiant maksimalaus reabilituojamo asmens fizinio, psichologinio bei socialinio savarankiškumo. Lotyniškai rehabilitatio - atgavimas. Taikoma gydymo priemonė priklauso nuo sutrikimo ir gali būti psichologinio, psichiatrinio, farmakologinio arba fiziologinio tipo. Psichoterapija, kineziterapija, ergoterapija yra kelios iš taikomųjų gydymo priemonių.
Tema: Medicina
Apsinuodijimas arba intoksikacija – nuodingųjų medžiagų patekimas arba nuodingųjų dujų įkvėpimas, sukeliantis liguistą būseną. Sąvoka intoksikacija kildinama iš lot. in 'į vidų' ir gr. toxikon 'nuodai'. Apsinuodijama dujomis, cheminėmis medžiagomis, maisto produktais, narkotikais, vaistiniais preparatais ir kt. Nuodingosios medžiagos į organizmą gali patekti per virškinamąjį traktą, kvėpavimo takus, odą arba akių gleivinę.
Tema: Filmai
Andalūzijos šuo (pranc. Un Chien Andalou:) – šešiolikos minučių trukmės siurrealistinis filmas, sukurtas Luiso Bunjuelio ir Salvadoro Dali 1928 m. (pristatytas 1929 m. Paryžiuje). Vienas garsiausių ir svarbiausių avangardinių siurrealistinių filmų trečiajame dešimtmetyje. Filmas neturi įprasto siužeto, chronologija sumaišyta, viskas pagrįsta sapnų logika. Gausu šokiruojančių, neįprastų vaizdų: skustuvu perpjaunamas moters akies obuolys, iš delno lendančios skruzdėlės, negyvas asilas ant fortepijono. „Andalūzijos šuo“ interpretuojamas kaip antiburžuazinis ir antiklerikalinis (Bunjuelis pagarsėjo tokia kritika). Pavyzdžiui, vyras, tempiantis fortepijoną, asilą ir kunigus galėtų būti alegorija socialinių konvencijų naštos, kurią tenka tempti šiuolaikiniam žmogui. Akies obuolio perpjovimas yra tarsi tiesioginis filmo žiūrovo puolimas. Pats Bunjuelis rašė kartu su Dali stengęsis parašyti tokį scenarijų, kad nebūtų nė vienos idėjos ar vaizdo, kurį būtų galima racionaliai paaiškinti. Pasak jo, filme nėra jokių simbolių, ko gero, vienintelis metodas, kuriuo būtų galima jį analizuoti, yra psichoanalizė.
Tema: Politikai
Rašidas Gumarovičius Nurgalijevas (rus. Рашид Гумарович Нургалиев g. 1956 m. spalio 8 d. Žetikara, Kazachstanas) – totorių kilmės Rusijos politikas, vidaus reikalų ministras, armijos generolas. Nuo 1981 m. KGB, nuo 1995 iki 2002 m. – FSK ir FSB tarnautojas. Nuo 2004 iki 2012 m. - Rusijos vidaus reikalų ministras. Šiuo metu yra Rusijos saugumo tarybos sekretoriaus pavaduotojas Nurgalijevas vedęs; turi du vaikus.
Tema: Filmai
Geležinė ledi (angl. The Iron Lady) – britų biografinis filmas apie buvusią Didžiosios Britanijos ministrę pirmininkę Margaret Tečer, kurią vaidina Meryl Streep. Tečer vyrą Denis Thatcher vaidina Jim Broadbent, Tečer vyriausybės ilgametį narį Geoffrey Howe vaidina Anthony Head.
Tema: Politikai
Andrė Malro (pranc. André Malraux, 1901 m. lapkričio 3 d. – 1976 m. lapkričio 23 d.) – prancūzų rašytojas, kovotojas ir politikas, sukūrė „muziejaus be sienų“ koncepciją. Buvo pirmuoju Prancūzijos kultūros ministru (1960–1969). Vikicitatos
Tema: Futbolas
Vytautas Dirmeikis (g. 1949 m. spalio 10 d. Telšiuose) – Lietuvos futbolininkas, sporto funkcionierius. 1975 ir 1981 m. geriausias Lietuvos futbolininkas.
Tema: Upės
Ogovė (pranc. Ogooué, Ogowe) – upė Vidurio Afrikoje, Konge ir Gabone. Prasideda Batekės plynaukštėje Kongo Plynaukštės regione. Aukštupyje ir vidurupyje slenkstėta. Teka į šiaurės vakarus, vakarus, dalina Gaboną per vidurį. Įteka į Gvinėjos įlanką į pietus nuo Port Žantilio, sudaro ~100 km ilgio ir tokio pat pločio deltą. Didžiausi intakai: Dekoni, Sebė, Ivindas, Okanas (dešinieji), Lolas, Ofovė, Ngunis (kairieji). Ogovės baseiną dengia drėgnieji pusiaujo miškai. Jame yra Lopė nacionalinis parkas, įtrauktas į UNESCO pasaulio paveldo sąrašą. Upė laivuojama žemupyje, nuo Ndžolės miesto. Prie Ogovės įsikūrę miestai: Fransvilis, Lasturvilis, Buė, Ndžolė, Lambarenė.
Tema: Paukščiai
Lėliniai (Caprimulgidae) – lėlinių paukščių (Caprimulgiformes) šeima. Paplitę labai plačiai beveik visame Žemės rutulyje, išskyrus šaltąsias sritis. Šeimoje 15 genčių ir 78 rūšys. Lietuvoje gyvena: Lėlys (Caprimulgus europaeus)
Tema: Kalnai
Kerkpatriko kalnas (angl. Mount Kirkpatrick) – ledo nedengiamas kalnas Antarktidoje, Transantarktiniuose kalnuose, Karalienės Aleksandros kalnagūbryje. Aukštis 4528 m. Tai aukščiausia Transantarktinių kalnų vieta. Iki 3000 m šlaitai dengiami ledo, aukščiau – plikos uolos. 1908 m. kalną atrado Didžiosios Britanijos ekspedicija, vadovaujama Ernesto Šekiltono. Kalnas pavadintas ekspediciją parėmusio Glazgo verslininko garbei. Kerkpatriko kalnas yra svarbi dinozaurų fosilijų radimvietė.
Tema: Paukščiai
Paukščiai yra specializuota aukštesniųjų stuburinių grupė, prisitaikiusi skraidyti. Genetiškai paukščiai yra artimi ropliams ir laikomi progresyvia pastarųjų atšaka. Paukščių sudėtingesnė nervų sistema, greitesnė medžiagų apykaita, o kūno danga geriau sulaiko šilumą ar saugo nuo šalčio, jų veisimosi būdas taip pat tobulesnis.
Tema: Kalnai
Kimgangsanas arba Gumgango kalnai, Deimanto kalnai (kor. 금강산 = Geumgang-san, Kŭmgang-san, handža: 金剛山) – kalnai Šiaurės Korėjos pietryčiuose, Rytų Korėjos kalnuose, Japonijos jūros pakrantėje. Ilgis 80 km. Aukštis iki 1638 m. Kalnai sudaryti iš granito. Stūkso daugiau nei 12 tūkstančių viršūnių, smailių, bokštų, stulpų. Kanjonų labirintai, gausybė krioklių. Šlaituose auga tankūs mišrieji miškai. Turizmas (2002–2024 m. buvo Turistinis Kemgangsano regionas). Likę senųjų budistinių vienuolynų. 2025 m. kalnas įtrauktas į UNESCO pasaulio paveldo sąrašą.
Tema: Futbolas
Burundžio vyrų futbolo rinktinė – Burundžiui atstovaujanti nacionalinė futbolo komanda, kurią kontroliuoja Burundžio futbolo federacija (Fédération de Football du Burundi). Rinktinė nėra pasiekusi didelių laimėjimų. 2019 m. debiutavo Afrikos čempionate, tačiau visas varžybas pralaimėjo.
Tema: Paukščiai
Paukščių stebėjimas (dar kitaip ornitologinis turizmas) – ekoturizmo sritis, rekreacinė veikla, mokslo sritis (ornitologija). Paukščius galima stebėti plika akimi, naudojant specialias priemones (žiūronus ar teleskopą). Be to, neretai stengiamasi dažniau klausytis, nei žvalgytis, nes dauguma paukščių rūšių lengvai atpažįstamos pagal jų garsus. Dažnai paukščių stebėtojai siekia pamatyti konkrečių paukščių rūšis. Šie žmonės sudarinėja paukščių stebėjimo sąrašus, jų tikslas – pamatyti ar nufotografuoti kuo daugiau skirtingų rūšių atstovų. Kartais rengiamos ir paukščių stebėjimo varžybos – komandos ar dalyviai turi per tam tikrą laiką atpažinti kuo daugiau paukščių rūšių, iš tam tikro atstumo pamatyti konkretų paukštį ir pan.
Tema: Politikai
Heidaras Alijevas (azer. Heydər Əlirza oğlu Əliyev, rus. Алиев Гейдар Али Рза оглы; 1923 m. gegužės 10 d. Nachičevanėje, Azerbaidžanas – 2003 m. gruodžio 12 d. Klyvlendas, JAV) – tarybinis ir Azerbaidžano politinis veikėjas, buvęs TSKP CK Politinio biuro narys, Azerbaidžano prezidentas.
Tema: Futbolas
Vartų linijos technologija (angl. Goal-line technology) padeda futbolo teisėjams nustatyti, ar buvo įmuštas įvartis. Technologijos pagalba iš karto tiksliai nustatoma, ar kamuolys kirto vartų liniją. 2012 m. liepos 5 d. Tarptautinė futbolo asociacijų valdyba oficialiai patvirtino vartų linijos technologijos naudojimą. Tų metų pabaigoje FIFA patvirtino šios technologijos naudojimą 2014 m. FIFA Pasaulio futbolo klubų taurės rungtynėse. Nuo 2013 m. šią technologiją naudoja JAV Major League Soccer lyga. Pirmą kartą tarptautinio lygio varžybose ši technologija bus naudojama XX pasaulio futbolo čempionate Brazilijoje. Įranga bus įrengta visuose 12 stadionų. Kiekviename jų bus įrengtos 14 vaizdo kamerų, fiksuosiančių kamuolio judėjimą. Įvartis bus matuojamas kelių milimetrų tikslumu. Teisėjai gaus pranešimą apie įvartį mažiau nei per vieną sekundę.
Tema: Filmai
Vaterlo (vok. Waterloo) – 1929 m. vokiečių begarsis karinis filmas, kurį režisavo Karl Grune. Filme vaidina Charles Willy Kayser, Charles Vanel ir Otto Gebühr. Jame vaizduojama britų ir vokiečių pajėgų pergalė prieš Napoleoną 1815 m. Vaterlo mūšyje. Filmą įkvėpė Abel Gance epas „Napoleonas“ ir jame buvo naudojami panašūs filmavimo metodai.